CELEX: 62018CN0086
Language: lv
Date: 2018-02-07 00:00:00
Title: Lieta C-86/18: Prasība, kas celta 2018. gada 7. februārī – Eiropas Komisija/Luksemburgas Lielhercogiste

7.5.2018   
            
            
               LV
            
            
               Eiropas Savienības Oficiālais Vēstnesis
            
            
               C 161/19
            
         Prasība, kas celta 2018. gada 7. februārī – Eiropas Komisija/Luksemburgas Lielhercogiste
   (Lieta C-86/18)
   (2018/C 161/21)
   Tiesvedības valoda – franču
   
      Lietas dalībnieki
   
   
      Prasītāja: Eiropas Komisija (pārstāvji: P. Ondrůšek, F. Thiran, G. von Rintelen)
   
      Atbildētāja: Luksemburgas Lielhercogiste
   
      Prasījumi
   
   
               —
            
            
               konstatēt, ka, vēlākais līdz 2016. gada 18. aprīlim nenodrošinot tādu normatīvo un administratīvo aktu spēkā stāšanos, kas vajadzīgi, lai izpildītu Eiropas Parlamenta un Padomes Direktīvas 2014/23/ES (2014. gada 26. februāris) par koncesijas līgumu slēgšanas tiesību piešķiršanu (OV L 94, 1. lpp.) prasības, vai katrā ziņā nedarot Komisijai zināmus šos tiesību aktus, Luksemburgas Lielhercogiste nav izpildījusi minētās direktīvas 51. pantā paredzētās prasības;
            
         
               —
            
            
               uzdot Luksemburgas Lielhercogistei saskaņā ar LESD 260. panta 3. punktu samaksāt kavējuma naudu 12 920 EUR apmērā par katru nokavēto dienu, sākot no brīža, kad tiks pasludināts spriedums šajā lietā sakarā ar pienākuma paziņot Direktīvas 2014/23/ES transponēšanas pasākumus neizpildi;
            
         
               —
            
            
               piespriest Luksemburgas Lielhercogistei atlīdzināt tiesāšanās izdevumus.
            
         
      Pamati un galvenie argumenti
   
   
               1.
            
            
               Dalībvalstīm atbilstoši Direktīvas 2014/23/ES 51. panta 1. punktam bija pienākums vēlākais līdz 2016. gada 18. aprīlim nodrošināt tādu tiesību aktu spēkā stāšanos, kas vajadzīgi, lai izpildītu šīs direktīvas prasības. Tā kā Luksemburga nebija paziņojusi direktīvas transponēšanas pasākumus, Komisija nolēma vērsties Tiesā.
            
         
               2.
            
            
               Savā prasībā Komisija ierosina Luksemburgai noteikt kavējuma naudu par dienu 12 920 EUR apmērā. Kavējuma naudas apmērs tika aprēķināts, ņemot vērā pārkāpuma smagumu un ilgumu, kā arī preventīvo iedarbību, ievērojot šīs dalībvalsts maksātspēju.